stanford-oval/wikipedia huggingface dataset:
עברייני על
דמויות > דמויות ראשיות > דמויות לשעבר

ניית'ן יאנג (רוברט שיהאן) (עונות 1 - 2): המצחיק ובעל הביטחון האין סופי. אומר את מה שעולה לו לראש. התחיל את עבודות השירות לאחר שניסה לגנוב ממתקים מאולם באולינג. הסערה העניקה לו את היכולת לא למות לעולם. עזב בסיום העונה השנייה. כפרומו לעונה השלישית, יצא פרק קצר (10 דקות) שמתאר מה קרה לניית'ן. בפרק מתגלה שכוח העל החדש שלו הוא היכולת לבצע כל קסם שהוא רוצה בצורה מושלמת. אחרי שנתפס מרמה בווגאס (כשזרק קובייה ויצא לו 7) הוא נלקח לכלא וניסה להתקשר לסיימון שיעזור לו, לרוע מזלו רודי עונה לטלפון ומכיוון שלא הכיר אותו ולא מבין למה הוא חיפש איש בשם בארי (השם שניית'ן קורא לסיימון באמצעותו מכיוון שאינו זוכר את שמו האמיתי של סיימון) הוא מנתק, ובכך אחרי שבזבז את שיחת הטלפון שלו ניית'ן נשלח לכלא בצורה שמרמזת שקיבל עונש מוות.
סיימון בלמי (איוון רהאון) (עונות 1 - 3): נער רגיש ומרוחק. התחיל את עבודות השירות לאחר שניסה לשרוף בית של בחור מהכיתה שלו. הסערה העניקה לו את היכולת להפוך לבלתי נראה. מאוחר יותר הוא מכר את כוחו וקנה כוח המאפשר לו לראות את העתיד. במהלך העונה השנייה הוא מפתח קשר רומנטי עם אלישה, שעוזרת לו להיפתח יותר ולהשתלב עם החבורה. כמו כן, נחשף שהבחור במסכה שנהג לעזור להם ובסופו של דבר נהרג, הוא גרסה עתידית שלו. בסוף העונה השלישית, לאחר שאלישה נרצחה, סיימון הבין שזה הזמן שבו הוא חוזר לעבר ועזב את החבורה.
קלי ביילי (לורן סוצ'ה) (עונות 1 - 3): נערה אגרסיבית. התחילה את עבודות השירות לאחר שהרביצה לנערה אחרת. הסערה העניקה לה את היכולת לשמוע מה אנשים חושבים. מאוחר יותר היא מכרה את כוחה וקנתה כוח המאפשר לה להיות חכמה כמדענית טילים. בעונה הרביעית סופר כי היא נסעה לאוגנדה עם סת' והחליטה להישאר לגור שם.
אלישה דניאלס (אנטוניה תומאס) (עונות 1 - 3): נערה מוחצנת מינית. התחילה את עבודות השירות שלה בעקבות נהיגה בשוכרה. הסערה העניקה לה את היכולת לגרום לאנשים לרצות לקיים עמה יחסי מין באמצעות מגע. מאוחר יותר היא מכרה את כוחה וקנתה כוח המאפשר לה להיכנס לנעליים של אנשים אחרים ולגלות מה הם רואים ואיפה הם נמצאים. במהלך העונה השנייה היא מפתחת קשר רומנטי עם סיימון, ומשתנה מבחורה "זנותית" לבחורה יותר צנועה, רגישה וטובה. בסוף העונה השלישית, היא נרצחה על ידי בחורה בשם רייצ'ל ומתה בזרועותיו של סיימון.
קרטיס דונובן (ניית'ן סטיוארט-ג'ארט) (עונות 1 - 4): אצן מפורסם. התחיל את עבודות השירות שלו לאחר שנתפס קונה קוקאין. הסערה העניקה לו את היכולת להחזיר את הזמן אחורה. מאוחר יותר הוא מכר את כוחו וקנה כוח המאפשר לו להחליף את מינו לאישה ולאחר מכן החליף אותו בכח להחזיר את המתים לתחייה אך לאחר זמן קצר המתים הופכים לזומבים. קרטיס התאבד בעונה הרביעית לאחר שננשך על ידי זומבי ומתוך הידיעה שבקרוב הוא יהפוך לאחד כזה.
דמויות > קציני המבחן

טוני (דני סאפאני) (עונה 1; אורח בעונה 3): קצין המבחן הראשון של החבורה. בעקבות הסערה נהפך למין חיה פראית. קלי הרגה אותו בטעות והחבורה קברה אותו במקום סודי. בסוף העונה השלישית, טוני הופיע כרוח שמחפשת סגירת מעגל לאחר שמדיום עם כוח החזיר אותו. הוא הבין שכל מה שהוא צריך זה למצוא את סאלי, אותה לא ראה מאז מותו, וכשמצא אותה שניהם התאחדו וחזרו לעולם המתים.
סאלי (אלכס ריד) (עונה 1; אורחת בעונה 3): קצינת המבחן השנייה. הייתה מאורסת לטוני ובאמצעות סיימון גילתה שהחבורה הרגה אותו. אחרי עימות עם סיימון, הוא רצח אותה בטעות כשהדף אותה בחוזקה כלפי דלת. הוא לא גילה לאף אחד על הרצח ואחסן אותה במקרר במתנ"ס, עד שהחבורה גילתה ונפלה ההחלטה להשליך אותה לאגם. בסוף העונה השלישית, סאלי הופיעה כרוח שמחפשת סגירת מעגל לאחר שמדיום עם כוח החזיר אותה. תחילה היא חושבת שעליה לנקום בחבורה, אך כאשר היא רואה את טוני היא מבינה שהיא חיפשה רק אותו וחזרה לעולם המתים.
שון (קרייג פרקינסון) (עונות 2 - 3): קצין המבחן השלישי. נראה שלא היה אכפת לו מהחבורה. בעונה השנייה החבורה הרגה אותו לאחר שבחורה משנת-צורה גרמה להם להאמין שהיא מתחזה אליו, אך קרטיס החזיר את הזמן אחורה ומנע את זה. בסופו של דבר, בעונה השלישית, הוא נרצח על ידי ג'ן, בחורה עם הכוח להחליף גוף שהייתה באותו הזמן בגוף של קלי. על אף מותו הבלתי נמנע, שון הוא קצין המבחן אשר שרד הכי הרבה זמן בסדרה, עד כה.
לורה (וליל טשבללה) (עונה 3, פרק 7): קצינת המבחן הרביעית. היא הגיעה למתנ"ס כדי להחליף את שון, בעיצומו של קרב בין החבורה למספר זומבים. בחוסר מזל משווע, לורה ננשכה על ידי זומבי מספר שניות בלבד לאחר הגעתה ומתה כמה דקות לאחר מכן, מה שהופך אותה לקצינת המבחן ששרדה הכי פחות זמן בסדרה.
גרג (שון דולי) (עונות 4 - 5): קצין המבחן החמישי. איש בעל בעיית שליטה בכעס אשר מתעב את כולם, בסוף העונה מגלה לכולם שהוא גיי, וגם גרג הוא הקצין מבחן היחיד שלא הרגו אותו.
דמויות > דמויות נוספות

פיט (מייקל אוביורה) (עונה 1; אורח בעונה 2): שוטר וחבר טוב של טוני וסאלי. סאלי משתפת אותו בממצאיה לגבי החבורה והקשר שלהם להיעלמות של טוני, אך פיט לא לוקח אותה ברצינות. רק אחרי שסאלי נעלמת בעצמה, פיט מבין שהיה משהו בדבריה אך לא מצליח למצוא את הקשר בין החבורה להיעלמות של השניים, ומהר מאוד הוא יורד מהחקירה.
ניקי (רות נגה) (עונה 2): נערה שנכנסת למערכת יחסים עם קרטיס. הייתה לה בעיית לב, והלב שמצאו לה הוא לב של אדם שהסערה העניקה לו את הכוח להשתגר. ניקי "ירשה" את הכוח שלו בעקבות השתלת הלב בגופה. היא נורתה למוות בסוף העונה השנייה.
מארני (גווינית' קיוורת') (עונה 2): נערה בהריון מתקדם אשר פוגשת את ניית'ן ומתאהבת בו מיד. השניים התחברו באופן מיידי והחליטו לגדל את תינוקה ביחד, מאחר שאבי התינוק לא נמצא בתמונה. היא ילדה את תינוקה במתנ"ס בחברת כל החבורה, כשניית'ן יילד אותה. היא קראה לתינוק על שמו, ניית'ן ג'וניור. מאוחר יותר היא נסעה עם ניית'ן ותינוקה ללאס וגאס.
סת' (מתיו מקנולטי) (עונה 3; אורח בעונות 2, 4): סוחר סמים לשעבר. חברתו, שאנון, מתה ממנת יתר שסת' עצמו סיפק לה והותירה אותו אכול רגשות אשמה. הסערה העניקה לו את היכולת לקחת כוחות מאנשים ולתת אותם לאנשים אחרים, וסת' הפך את הכוח שלו לעסק סחר בכוחות. הוא קנה מהחבורה את הכוחות שלהם, וכשהם רצו אותם חזרה הוא דרש תמורתם יותר ממה ששילם להם. כשהשיגו את הכסף, הוא מכר להם כוחות חדשים לגמרי. במהלך העונה השלישית הוא מפתח קשר רומנטי עם קלי ונראה מחפש אחרי כוח מסוים שהוא רוצה לעצמו. בסוף הוא מוצא את הכוח - כוח התחייה, ומחזיר את חברתו המתה, שאנון לחיים. למרות חזרתה של שאנון, סת מבין כי מקומו הוא עם קלי והשניים מתאחדים. לאחר מכן, סת' וקלי נסעו לחופשה באפריקה וקלי החליטה להישאר לגור שם. סת' חזר לאנגליה כדי לאסוף את חפציה ולאחר שנפרד מהחבורה חזר לאפריקה כדי להיות עם קלי.
נדין (ג'יליאן סייקר) (עונה 4): בחורה מסתורית אשר רודי מתאהב בה. היא החזירה לו אהבה, אך משום מה היא נוהגת לברוח לו שוב ושוב. באחת הפעמים, רודי עקב אחריה וגילה שהיא נזירה. כוחה של נדין מתגלה בסוף העונה והיא יכולה לזמן את ארבעת הפרשים של האפוקליפסה כשהיא רואה מעשה של כעס או אלימות.
פרקי הסדרה

| עונה | פרקים | תאריך פרק בכורה | תאריך פרק סיום |
| --- | --- | --- | --- |
| 1 | 6 | 12 בנובמבר 2009 | 17 בדצמבר 2009 |
| 2 | 7 | 11 בנובמבר 2010 | 19 בדצמבר 2010 |
| 3 | 8 | 30 באוקטובר 2011 | 18 בדצמבר 2011 |
| 4 | 8 | 28 באוקטובר 2012 | 16 בדצמבר 2012 |
| 5 | 8 | 23 באוקטובר 2013 | 11 בדצמבר 2013 |
החבורה בעונה השלישית. מימין לשמאל: רודי, אלישה, סיימון, קלי, קרטיס.
חומצה פלמיטית

| --- | --- |

מולקולת חומצה פלמיטית
 
 שם סיסטמטי:  hexadecanoic acid
 שמות נוספים:  C16:0
 כתיב כימי:  C₁₆H₃₂O₂ 
 מסה מולרית:  256.42 גרם/מול
 מראה:  מוצק שעוותי
 מספר CAS:  57-10-3
 צפיפות:  0.853 גרם/סמ"ק
 מצב צבירה:  מוצק
 מסיסות:  אינו מסיס במים, מסיס באתנול חם, דיאתיל אתר וכלורופורם
 טמפרטורת היתוך:  62.9 °C   336.05 K
 טמפרטורת רתיחה:  351-352 °C   272.15 K
 מקדם שבירה:  1.43345 
 אנתלפיית התהוות סטנדרטית:  892- קילוג'ול למול
 
חומצה פלמיטית, CH3(CH2)14COOH או חומצה הקסאדקנואית, היא אחת מחומצות השומן הרוויות הנפוצות בגופם של בעלי חיים וצמחים.
כפי ששמה מעיד עליה, חומצה פלמיטית מהווה מרכיב מרכזי בשמן דקלים (פאלם הוא שמו של עץ הדקל בשפות רבות), אך היא קיימת גם בחמאה, חלב ובשר. התגלתה על ידי אדמונד פרמי (Edmond Frémy) בשנת 1840.
חומר הבערה הצבאי נפאלם הוא שילוב של חומצה פלמיטית וחומצה נפתנית.
חומצה פלמיטית היא חומצת השומן הראשונה המיוצרת בתהליך הסינתזה של חומצות שומן (ליפוגנזה) וממנה מיוצרות חומצות השומן הארוכות יותר. רמה גבוהה של חומצה פלמיטית בתאים אדומים קשורה בתזונה עשירה בפחמימות (עודף פחמימות הופך בכבד לשומן), בתסמונת המטבולית ובסוכרת סוג 2.
הערות שוליים

↑  Brittanie M. Volk, Laura J. Kunces, Daniel J. Freidenreich, Brian R. Kupchak, Effects of Step-Wise Increases in Dietary Carbohydrate on Circulating Saturated Fatty Acids and Palmitoleic Acid in Adults with Metabolic Syndrome, PLoS ONE 9, 2014-11-21 doi: 10.1371/journal.pone.0113605
↑  Akiko Nanri, Tetsuya Mizoue, Kayo Kurotani, Atsushi Goto, Low-Carbohydrate Diet and Type 2 Diabetes Risk in Japanese Men and Women: The Japan Public Health Center-Based Prospective Study, PLoS ONE 10, 2015-02-19 doi: 10.1371/journal.pone.0118377
| --- | --- |
בקרת זהויות :  NLI: 987007560654605171  BnF: cb12482965b (data)  GND: 4612847-5  LCCN: sh85097244 
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
כינור דוד (שיר)

| --- | --- |
 סינגל בביצוע שימי תבורי
 יצא לאור:  30 בדצמבר 1978
 סוגה:  זמר עברי
 שפה:  עברית
 אורך:  4:15
 כתיבה:  אביהו מדינה
 לחן:  אביהו מדינה, יהודה בדיחי
 עיבוד:  אלדד שרים
 גרסאות כיסוי:  אביהו מדינה ‏•‏‏ שלומי שבת ‏•‏‏ עידן יניב ‏•‏‏ חיים ישראל ‏•‏‏ ליאורה ‏•‏‏ איתן מסורי, חופני כהן ואופירה גלוסקא ‏•‏‏ אביבה אבידן ‏•‏‏ ישי לפידות ולהקת קינדרלעך ‏•‏‏ יהודה סעדו ‏•‏‏ עוזיה צדוק ‏•‏‏ מוש בן ארי ‏•‏‏ יעקב שוואקי ‏•‏‏ איתי לוי ‏•‏‏ אוהד מושקוביץ
 
"כינור דוד" הוא שיר של הזמר הישראלי שימי תבורי, שביצע אותו לראשונה בפסטיבל הזמר המזרחי התשיעי, שנערך ב־1978 והגיע למקום השני. אביהו מדינה כתב את השיר, והלחין אותו עם יהודה בדיחי.
על השיר

שימי תבורי ביצע לראשונה את "כינור דוד" – משיריו המפורסמים – בפסטיבל הזמר המזרחי התשיעי, שהתקיים ב־30 בדצמבר 1978 בחיפה, בחג חנוכה (ה'תשל"ט), והועבר בשידור ישיר ברדיו ובטלוויזיה.
יהודה בדיחי הלחין את בתי השיר 10 שנים קודם לכן, אך עם פזמון אחר מזה המוכר כיום. היה זה פזמון לא קליט שאותו בדיחי תיאר במילים "אומנותי" ו"גבוה", שהמנגינה שלו "לא נועדה למצעדי פזמונים". 10 שנים לאחר מכן הוא נפגש עם ידידו אביהו מדינה. השניים נהגו להיפגש למפגשים מוזיקליים שבהם מדינה שר ובדיחי ליווה אותו בגיטרה. באחד מהמפגשים השניים שוחחו על שירים מתאימים לפסטיבל הזמר המזרחי, ובדיחי השמיע למדינה את המנגינה שכתב. "הבתים קליטים מאוד, אבל הפזמון לא ממש פסטיבלי", אמר לו מדינה. בדיחי הציע למדינה להלחין פזמון חדש ואף ביקש ממנו לכתוב מילים, משום שהוא לא הצליח להתאים מילים למנגינה. מדינה הלחין את הפזמון המוכר לשיר וכתב מילים על דוד המלך. בדיחי אהב את התוצאה ואישר למדינה לשלוח את השיר לפסטיבל.
בשלב זה נותר למצוא מבצע לשיר. מלכתחילה בדיחי העדיף שאת שיריו בפסטיבל יבצעו מבצעים שאינם מזוהים עם הזמר המזרחי, והוא הביע בפני יוסף בן ישראל (הוגה הפסטיבל והמפיק שלו בשנותיו הראשונות) את רצונו שרותי נבון תהיה המבצעת. נבון לא הייתה פנויה, ומדינה הציע לשימי תבורי לבצע את השיר.
בביצוע השיר בפסטיבל הייתה תקלה טכנית. לדברי שמעון כהן, המנהל המוזיקלי של הפסטיבל, "באמצע השיר הייתה הפסקת חשמל, כל האורות כבו והתזמורת הפסיקה לנגן. שימי המשיך לשיר בא־קפלה ובהמשך שרנו שירי חנוכה יחד עם הקהל, עד שהחשמל חזר ושימי ביצע מחדש את השיר, והגיע עמו למקום השני".
הביצוע המקורי של השיר בפסטיבל הזמר המזרחי נכלל באלבום שתיעד את שירי המופע, "למנצח שיר מזמור: פסטיבל הזמר והפזמון הישראלי בסגנון עדות המזרח – תשל"ט". עיבודים אחרים נכללו גם באלבומו השלישי של תבורי, "זכרונות" (1979), וכן בכמה אלבומי אוסף של הזמר.
אביהו מדינה, שתיאר את המוזיקה שלו במילים "פחות מזרח ויותר רוק מערבי" הביא את "כינור דוד" כדוגמה לשיר שלו שאין בו "שום דבר" מזרחי.
הצלחה

השיר נכנס למצעד רשת ג' ב־8 בינואר 1979, זכה להצלחה וצעד 13 שבועות עד 25 באפריל 1979. בשיאו הוא הגיע למקום השני ב־21 במרץ 1979. במצעד הפזמונים העברי השנתי (תשל"ט) של התחנה הוא דורג במקום ה־13.
הצלחה > מיקומי שיא

|   ‏‏‏  מצעדים שבועיים (1979)> מדינה |   ‏‏‏  מצעדים שבועיים (1979)> מצעד |   ‏‏‏  מצעדים שבועיים (1979)> מיקום שיא |   ‏‏‏  מצעדים שבועיים (1979)>  |
| --- | --- | --- | --- |
|  ישראל | רשת ג' | 2 |  |
|   ‏‏‏  מצעדים שנתיים (תשל"ט)> מדינה |   ‏‏‏  מצעדים שנתיים (תשל"ט)> מצעד |   ‏‏‏  מצעדים שנתיים (תשל"ט)> מיקום שיא |   ‏‏‏  מצעדים שנתיים (תשל"ט)>  |
| --- | --- | --- | --- |
|  ישראל | רשת ג' | 13 |  |
הערות שוליים

1 2 3 4 5 6 7 8 9 10  נתוני היצירה, באתר אקו"ם, בדיקה אחרונה ב־18 באפריל 2023
↑  "כינור דוד" בביצוע אביהו מדינה, גרסת האלבום "ממיטב השירים השמחים", באתר יוטיוב, בדיקה אחרונה ב־19 באפריל 2023
↑  "כינור דוד" בביצוע אביהו מדינה בתוכנית הטלוויזיה "פסקול ישראלי", באתר יוטיוב, בדיקה אחרונה ב־19 באפריל 2023
↑  "כינור דוד" בביצוע עידן יניב, באתר יוטיוב, בדיקה אחרונה ב־19 באפריל 2023
↑  "כינור דוד" בביצוע עידן יניב במופע להיטי פסטיבל הזמר המזרחי בערוץ הראשון, באתר יוטיוב, בדיקה אחרונה ב־19 באפריל 2023
↑  "כינור דוד" בביצוע חיים ישראל, באתר יוטיוב, בדיקה אחרונה ב־19 באפריל 2023
↑  "כינור דוד" בביצוע אביבה אבידן, באתר יוטיוב, בדיקה אחרונה ב־19 באפריל 2023
↑  "כינור דוד" בביצוע אוהד מושקוביץ, באתר יוטיוב, בדיקה אחרונה ב־19 באפריל 2023
↑  דודי פטימר, ‏הפרח בגנו: הסודות מאחורי שיריו הגדולים של אביהו מדינה, באתר מעריב אונליין, 9 באפריל 2022
↑  למנצח שיר מזמור: פסטיבל הזמר והפזמון הישראלי בסגנון עדות המזרח – תשל"ט, באתר סטריאו ומונו, בדיקה אחרונה ב־19 באפריל 2023
↑  בן שלו, אביהו מדינה עדיין לא סלח לתקשורת, באתר הארץ, 16 בספטמבר 2012
1 2  מיקום שיא במצעד השבועי של רשת ג' (2), באתר פזמונט, בדיקה אחרונה ב־18 באפריל 2023
1 2  המצעד השנתי לשנת תשל"ט של קול ישראל, באתר פזמונט, בדיקה אחרונה ב־18 באפריל 2023
ניר ביטון

ניר ביטון (נולד ב-30 באוקטובר 1991) הוא כדורגלן ישראלי המשחק בעמדות הקשר האחורי והבלם במ.ס. אשדוד מליגת העל ובנבחרת ישראל.
הוא זכה ב-21 תארים קבוצתיים (18 עם סלטיק הסקוטית), בהם תשע אליפויות, דבר ההופך אותו לכדורגלן המעוטר ביותר בישראל.
קריירת מועדונים > מ.ס. אשדוד

ביטון גדל במחלקת הנוער של מ. ס. אשדוד, וב-25 באפריל 2009 ערך את הופעת הבכורה שלו בליגת העל, במשחק נגד בית"ר ירושלים, כאשר נכנס כמחליף בתחילת המחצית השנייה. את שערו הראשון בליגת העל כבש ב-20 בפברואר 2010, בניצחון 5–2 על הפועל באר שבע.
ביולי 2012 זומן ביטון ליטול חלק במחנה האימונים של אלופת אנגליה, מנצ'סטר סיטי, ונטל חלק במספר משחקי הכנה במועדון, תוך שהוא מציג יכולת טובה. וכבר היה מוכן עם חוזה בקבוצה. אך מעברו למועדון לא יצא לפועל בעקבות וטו שהטילו בעלי המועדון האמירטיים (בעת שהמדינה לא הכירה במדינת ישראל), עקב פרסומים בתקשורת האנגלית, על כך שביטון היה חייל בצה"ל באותה תקופה.
לאחר מכן, ביטון חזר לעונה נוספת במ.ס. אשדוד, ובסך הכל ערך 121 הופעות במדי הקבוצה, בהן כבש 14 שערים.
קריירת מועדונים > סלטיק

ב-30 באוגוסט 2013 חתם ביטון לארבע שנים בקבוצת סלטיק, אלופת ליגת העל הסקוטית. ב-18 בספטמבר 2013, ערך ביטון את הופעת הבכורה שלו במדי סלטיק, במשחק מול מילאן במסגרת שלב הבתים של ליגת האלופות. בסך הכל ערך בעונתו הראשונה במועדון 19 הופעות בכל המסגרות וזכה עם הקבוצה באליפות. ב-13 באוגוסט 2014 כבש ביטון את שער הבכורה שלו במדי סלטיק, בניצחון 3–0 על סט. ג'ונסטון במסגרת המחזור השני של הליגה הסקוטית. עד תום עונה זו כבש ביטון בסך הכל שני שערים וזכה עם הקבוצה באליפות נוספת. ב-2 בנובמבר 2015 האריך ביטון את חוזהו בסלטיק עד לשנת 2020. בעונת 2015/2016 כבש חמישה שערי ליגה וזכה עם הקבוצה באליפות שלישית ברציפות, ובעונת 2016/2017 כבש שער אחד וזכה עם הקבוצה בטרבל – אליפות, הגביע הסקוטי וגביע הליגה.
בתחילת עונת 2017/2018 ערך ביטון 14 הופעות ליגה ולא כבש, אך בפברואר 2018 נפצע ולא שיחק יותר עד תום העונה, בה זכה עם הקבוצה באליפות חמישית ברציפות. בינואר 2019 שב ביטון למגרשים לאחר כמעט שנה שלא שיחק, ובתום העונה השלים זכייה בטרבל נוסף עם הקבוצה. בדצמבר 2019 האריך את חוזהו בקבוצה עד לתום עונת 2022/2023.
ביטון שימש לסירוגין כקפטן במדי סלטיק הסקוטית.
קריירת מועדונים > מכבי תל אביב

ב-30 ביוני 2022 חתם ביטון לשנתיים במכבי תל אביב. את משחק הבכורה שלו בקבוצה ערך ב-28 ביולי 2022, במשחק נגד זירה האזרית במסגרת סיבוב המוקדמות השני של הקונפרנס ליג.
תחת רובי קין ביטון הפך לשחקן הרכב במרבית המשחקים בסיבוב הראשון של עונת 2023/2024. במחזור ה-11 נפצע במהלך המשחק מול קבוצת בית"ר ירושלים. בהמשך אובחן קרע ברצועה הצולבת שהשביתה אותו עד לסיום העונה.
קריירת מועדונים > מ.ס. אשדוד

ב-8 בינואר 2025 שוחרר ביטון ממכבי תל אביב וחתם לשנה וחצי במ.ס. אשדוד.
נבחרות ישראל

לזכותו של ביטון חמש-עשרה הופעות בנבחרת הנוער עד גיל 19 של ישראל, וכן עשרים-ושתיים הופעות ושני שערים בנבחרת הצעירה עד גיל 21 של ישראל.
לאחר כניסתו של לואיס פרננדס לתפקיד מאמן נבחרת ישראל הבוגרת, זומן ביטון לסגל הנבחרת לקראת שני משחקי ידידות בדרום אמריקה. את הופעת הבכורה שלו בבוגרים ערך ביטון ב-26 במאי 2010 במשחק נגד נבחרת אורוגוואי, כאשר עלה כמחליף במחצית השנייה. ארבעה ימים לאחר מכן פתח ביטון בהרכב הנבחרת במשחק נגד נבחרת צ'ילה.
במקביל המשיך לשחק בנבחרת הצעירה, וב-10 בנובמבר 2011 הבקיע את שערו הראשון במדיה, בניצחון 2–1 על צרפת. ביוני 2013 נכלל בסגל הנבחרת הצעירה לטורניר אליפות אירופה לנבחרות צעירות שנערך בישראל, וכבש שער במשחק מול נורווגיה.
ב-3 בספטמבר 2015 כבש ביטון את שער הבכורה שלו במדי הנבחרת הבוגרת, בניצחון 4–0 על אנדורה במסגרת מוקדמות יורו 2016. ב-23 במרץ 2016 ביטון קיבל לראשונה את סרט הקפטן של הבוגרים, במשחק ידידות בחוץ נגד קרואטיה שהסתיים בהפסד 0–2. ב-10 באוקטובר 2015, כבש את שערו השני בבוגרים בהמשך משחקי מוקדמות יורו 2016, בהפסד מול קפריסין 2–1. ב-15 בנובמבר 2021 ביטון ערך את הופעת הבכורה שלו בתור הקפטן הראשון בהרכב הפותח של נבחרת ישראל בבוגרים (אף לאחר שאיתן טיבי הקפטן השני נכנס לשחק כמחליף), במשחק הבית הרשמי מול איי פארו במוקדמות מונדיאל 2022, שנגמר בניצחון ביתי 3–2 לישראל.
חיים אישיים

שירת בצה"ל, על תקן ספורטאי מצטיין.
ב-2014 במהלך מבצע צוק איתן של צה"ל, אוהדי סלטיק מהליגה בסקוטלנד, ובפרט אוהדים ממוצא אירי המזדהים עם הפלסטינים בסכסוך הפלסטיני-ישראלי (כולל עמיתו לקבוצה באותה עת, כדורגלן נבחרת אירלנד אנתוני סטוקס), דרשו בזעם לסלק את ביטון מהמועדון בו שיחק לאלתר – זאת לאחר שביטון כתב תפילה למען חיילי צה"ל שנכנסו לעזה בחשבונו האישי ברשת החברתית אינסטגרם. לאחר מכן, ביטון נאלץ להחליף את הפוסט בתמונה נייטרלית של כדור הארץ עם המסר "שלום עולמי", מה שלא הפסיק את המחאה נגדו מצדם.
ב-2014 נישא לבת זוגו, בר שמעון, ולהם שתי בנות ובן.
תארים

אליפות סקוטלנד (8): 2013/2014, 2014/2015, 2015/2016, 2016/2017, 2017/2018, 2018/2019, 2019/2020, 2021/2022
הגביע הסקוטי (4): 2016/2017, 2017/2018, 2018/2019, 2019/2020
גביע הליגה הסקוטית (6): 2014/2015, 2016/2017, 2017/2018, 2018/2019, 2019/2020, 2021/2022
אליפות : 2023/2024
גביע הטוטו (1): 2023/2024
אלוף האלופים 2024
הערות שוליים

↑  ניר ביטון הפך לישראלי המעוטר בכל הזמנים, באתר ערוץ הספורט, 24 בינואר 2024
↑  הפודיום - פרקים מלאים (2025-01-14), אבא, אני רוצה שתחזור לשחק כדורגל (ניר ביטון בפודיום) | הפודיום 1559, נבדק ב-2025-01-15
↑  טריפל-טרבל: סלטיק מחזיקת הגביע הסקוטי, באתר ערוץ הספורט, 25 במאי 2019
↑  ניר ביטון האריך את חוזהו בסלטיק עד 2023, באתר ערוץ הספורט, 16 בדצמבר 2019
↑  Graeme McGarry, Nir Bitton on playing Celtic mentor to 'little boy' Liel Abada as he praises compatriot's impact, Glasgow Times, ‏1 בינואר 2022 (באנגלית)
↑  Video: Captain Nir Bitton seals the points in Perth, thecelticstar.com, ‏26 בדצמבר 2021 (באנגלית)
↑  לקול תשואות הקהל: צפו בביטון נפרד מסלטיק, באתר ערוץ הספורט, 14 במאי 2022
↑  ניר ביטון: "הרצון שלי הוא להמשיך לשחק מעבר לים", באתר ערוץ הספורט, 15 במאי 2022
↑  יניב טוכמן‏, עוד חיזוק: ניר ביטון סיכם לשנתיים במכבי תל אביב, באתר וואלה, 30 ביוני 2022
↑  רענן ברנובסקי‏, ניר ביטון אובחן עם קרע ברצועה הצולבת ולא ישוב לשחק העונה, באתר וואלה, 28 בדצמבר 2023
↑  משה בוקר, ניר ביטון – גבוה, לא מתנשא, באתר הארץ, 6 באפריל 2011
↑  דורון בן דור, ‏ונעבור לקרדיף: 0:4 לנבחרת ישראל על אנדורה, באתר ONE‏, 3 בספטמבר 2015
↑  ‏ניר ביטון: יש לנו במה להתגאות, הגשמתי חלום, באתר ספורט1, 23 במרץ 2016
1 2  https://the18.com/soccer-news/meet-24-year-old-celtic-midfielder-whos-been-compared-sergio-busquets
↑   ניר ביטון תמך בצה"ל: "כדאי שסלטיק יענישו אותו", באתר וואלה, 18 ביולי 2014
↑  Israeli Celtic star Nir Bitton and his wife subjected to torrent of online abuse, Jewish News. 6 January 2021
↑  Kirsten McStay, Celtic star Nir Bitton's wife shares insight into quarantine regime as Hoops ace tackles virus, Daily Record. 11 October 2020
ביטון במדי הנבחרת הצעירה, בטורניר יורו 2013 לגילאי עד 21 שנערך בישראל
איילת חן

"איילת חן" הוא פיוט מאת רבי שלום שבזי. בקהילות יהדות תימן נהוג לשיר אותו לחתן במהלך שבעת ימי המשתה. הפיוט שואל ביטויים וכינויים מדברי הרעיה והדוד מתוך שיר השירים.
בקהילות תימן השיר שייך לשירי הזאפה - שירי חופה אותם שרים לחתן ולכלה. איילת חן נחשב לשיר הזאפה המרכזי אותו שרים לחתן מלוויו בדרכו לביתו לאחר תפילת שחרית בשבת שבע ברכות. נהוג גם לשיר את הפיוט בשעת החופה.
ביצועים מודרניים

להקת צלילי הכרם הקליטו גרסה משלהם לפיוט שהובאה באלבום "המיטב - א". בשנת 2004 הקליט מאיר בנאי גרסה בלחן חדש לפיוט במסגרת האלבום "שמע קולי".
לפני שהכל נרדם

"לפני שהכל נרדם" הוא אלבום משותף בין הזמרת-יוצרת עלמה גוב והמוזיקאי אבנר טואג. האלבום יצא לאור ב-10 במרץ 2025 וכולל 11 רצועות.
רקע

עלמה גוב ציינה שהחיבור המוזיקלי עם אבנר טואג מאפשר לה להשמיע את קולה בצורה חדשה, והעבודה המשותפת מוציאה ממנה צדדים אחרים. אבנר הוסיף שהחיבור ביניהם היה מיידי, והיצירה המשותפת אינה נשמעת כשיר של אחד מהם בלבד, אלא כיצירה משותפת של שניהם.
קידום וסינגלים

במרץ 2023 יצא לאור הסינגל הראשון מתוך הפרויקט, "שוב לצאת (לעבוד)". יומיים לאחר צאתו עלה קליפ נלווה אליו ביוטיוב.
בינואר 2025, יצא לאור הסינגל "סיבה להמשיך", שעוסק באהבה ושיברון לב בצל המלחמה, ומשקף את המשבר בצל מלחמת חרבות ברזל לצד הצהרה על אהבה. המלודיה מאופיינת בסגנון פולק שקט, מלווה בצלילי גיטרה אקוסטית וצ'לו, המעניקים אווירה נוגה ומלנכולית.
בפברואר 2025, יצא לאור הסינגל "לפני שהכל נרדם", שיר הנושא מתוך האלבום בצירוף וידאו קליפ נלווה. בבימויו של תמיר פיינגולד.
רשימת רצועות

כל השירים נכתבו והולחנו על ידי עלמה גוב ואבנר טואג.
| מס' | שם | הפקה | משך |
| --- | --- | --- | --- |
| 1. | פתיחה??  |   | 0:22 |
| 2. | לפני שהכל נרדם  |   | 3:16 |
| 3. | שלוש שנות קרח  |   | 2:40 |
| 4. | אהבה אחרת  |   | 3:44 |
| 5. | זה בדיוק מה שאתה אוהב  |   | 3:00 |
| 6. | מול החופש  | גל שניידרמסר | 3:37 |
| 7. | סיבה להמשיך  |   | 2:57 |
| 8. | שוב לצאת (דמו)   |   | 0:28 |
| 9. | שוב לצאת (לעבוד)  |   | 3:32 |
| 10. | השיר על האנשים שאכזבו אותי רציתי שזה יסתדר אבל הם היו כל כך נוראיים עד שבסוף וויתרתי / כל יום קצת / זו לא שמש / זבוב שאוכל שמחה / עם מי לטעותתת  |   | 3:12 |
| 11. | אני שם  |   | 3:48 |
| משך כולל: | משך כולל: | משך כולל: | 30:41 |
קרדיטים

אבנר טואג – כתיבה, הלחנה (כל הרצועות) והפקה מוזיקלית (1,2,3,4,5,7,8,9,10,11)
עלמה גוב – כתיבה, הלחנה (כל הרצועות) והפקה מוזיקלית (1,2,3,4,5,7,8,9,10,11)
גל שניידרמסר – הפקה מוזיקלית (6)
מאור אלוש – מיקס ומאסטרינג (כל הרצועות), תופים (5,11)
מתן ליאור לוי – חצוצרה (5,10)
ניר קליינר – תופים (2)
רומי קופלמן – צ'לו (4,7)
הערות שוליים

↑  almagov__ו-avnertu, לפני שהכל נרדם - האלבום המשותף שלנו עכשיו בחוץ בעולם בכל הפלטפורמות!!! 🥹✨ שנתיים של יצירה סיפורים ואהבה בצורת עשרה שירים, סוף סוף אצלכם, מתרגשים כל כך ובאמת גאים ושמחים זה..., באתר אינסטגרם, ‏10 במרץ 2025
1 2  יובל אראל‏, עלמה ואבנר – סיבה להמשיך, בבלוג של יובל אראל, מגזין מוזיקה ותרבות, 26 בינואר 2025
↑   עלמה גוב ואבנר טואג / שוב לצאת (לעבוד), וידאו קליפ של השיר בערוץ "Kame'a - Independent Music Group", באתר יוטיוב, 30 במרץ 2023
קילימנג'רו

קילימנג'רו (בסוואהילי: Kilima Njaro, שפירושו "הר נג'ארו") הוא ההר הגבוה ביותר באפריקה, ומתנשא לגובה של 5,895 מטרים. זהו הר געש רדום, שפסגתו ורוב שטחו נמצאים בצפון טנזניה, בעוד שחלק ממורדותיו הצפוניים משתרעים גם לתוך קניה. הקילימנג'רו הוא אחד משבעת הפסגות הגבוהות בעולם, ופסגתו נכללת במסע "שבע הפסגות".
מראה ההר ייחודי ובולט ביחס לאזור שבו הוא שוכן, בהיותו גבוה במיוחד ומכוסה בשלג הנראה ממרחקים, מבעד לסוואנה האפריקנית המישורית והיבשה.
פסגת ההר מכוסה במעטה שלג תמידי, בניגוד לאקלים האפריקאי החם והצחיח שבו ההר שוכן, ועל אף מיקומו כ-350 קילומטרים בלבד מקו המשווה.
סביון ענק בקילימנג'רו
גאוגרפיה

שטח המסיב של הר הקילימנג'רו רחב מאוד ומשתרע על כ-80 על 60 קילומטרים. הקילימנג'רו הוא הר געש שכבתי ובו שלושה חרוטים געשיים עיקריים. הגבוה שבהם הוא חרוט קיבו (Kibo), שפסגתו קרויה אוּהוּרוּ (5,895 מטרים), שֵׁם שמשמעותו בסוואהילי - "חירות". שני החרוטים הגעשיים האחרים הם מוונזי (Mawenzi, בגובה 5,149 מטרים) ושירה (Shira, בגובה 3,962 מטרים).
ההר הוא אחד מכמה הרי געש ששוכנים לאורך הבקע הסורי-אפריקני.
הקילימנג'רו כהר געש

נכון להיום, אין עדויות לכך שהר הקילימנג'רו צפוי להתפרץ בעתיד הקרוב. עם זאת, קיים חשש להתפרצות עתידית, שכן הרי געש רדומים עשויים להתעורר לאחר תקופות ארוכות של חוסר פעילות, ואף באופן פתאומי, כפי שאירע בהר סנט הלנס. בנוסף, קיימת סכנה למטיילים מפני זרמי לבה או מפולות סלעים, שכבר גרמו בעבר להיווצרות מכתש בצדו המערבי של ההר. עד כה אין תיעוד מסודר של התפרצות של הקילימנג'רו, אך מקומיים מספרים כי הוא התפרץ לפני כ-170 שנה, אם כי אין לכך ראיות מבוססות.